Jurnalista celebră care a rămas fără mii de euro în cont, după facturile companiei de gaze. "M-au adus la disperare"
O jurnalistă celebră a rămas fără câteva mii de euro în cont, după plățile făcute către o companie de energie. Vedeta de la BBC amenință că va da compania în judecată și se gândește serios să schimbe furnizorul.
O vedetă BBC amenință că va da în judecată compania de distribuție de gaze și curent electric Ovo Energy după ce "a dus-o la disperare, luându-i mii de euro din cont".
Vedeta și-a întrebat urmăritorii de pe rețelele de socializare dacă ar trebui să treacă la o firmă rivală de energie după experiența ei infernală, transmite publicația The Sun.
Victoria Coren Mitchell, gazda emisiunii BBC Only Connect, a acuzat Ovo Energy că i-a luat "mii de euro" din cont.
Jurnalista, în vârstă de 51 de ani, a descris compania ca fiind "cel mai teribil furnizor de servicii".
Ea a sugerat că va intenta o acțiune în justiție: "Voi porni o acțiune în justiție și nimic mai mult.
În afară de banii pe care i-au luat pe nedrept, m-au dus personal la disperare" a scris jurnalista pe X(Twitter). Ea a lansat un sondaj printre fani, pentru a desemna cea mai bună companie de energie, iar 34.000 de persoane au răspuns la sondajul ei.
Compania Ovo a răspuns, de asemenea, pe platformă, spunând că a contactat-o.